Hyvät-työt
Mulle autuus hyväin-töiden?
 Niin, vaikk’ eivät uskokaan:
 Näkeväthän halki öiden
 minun jäävän juomalaan.

 Vanhaa kaapuain – he sanoo –
 ruumiinverhona en kanna:
 leilin kätkö se on mulle,
 uskon muka viiniin vaan.

 Turhaan tiedoistas ja töistäs,
 kirjanoppinut, sa kerskaat!
 Entiset ja tulevatkin
 määrättiin jo ennaltaan.

 Viini tuoksuu, viini viehtää,
 taittuos siis täyteen maljaan:
 Hengelle se hehkun antaa,
 sydän pääsee suruistaan.

 Jos me silmät saimme, jotta
 sydänvaarat meistä häätyis,
 niin on hurmaantunut silmä
 pukki pantu puutarhaan!

 Pyri sulon täydennykseen,
 siitä vain sa ansioidut;
 laiminlyöt nää hyvät-työsi,
 peruutust’ ei suodakaan.

 Puhelahjaas, Hafiz, käytät, –
 tuhlaat suotta sarnaajaan:
 Jalokivin kaivon täytät,
 helmes heität mereen vaan!

Muhammed Semseddin Hafiz
Runot
Valter Juva